**4. napirend**

**E l ő t e r j e s z t é s**

**Balatonhenye Község Önkormányzata Képviselő-testületének 2021. december 06-án tartandó nyilvános ülésére**

**Tárgy: az önkormányzati rendelet megalkotásának elmulasztásával kapcsolatos törvényességi felhívás**

**Előterjesztő:** Kulin Miklós György, polgármester

**Előkészítette:** Cséri Mónika műszaki ügyintéző

Jogszabállyal nem ellentétes

Előterjesztő dr. Szabó Tímea címzetes főjegyző

**Tisztelt Képviselő-testület!**

A Veszprém Megyei Kormányhivatal a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 132. § (1) bekezdés a) pontjában és a helyi önkormányzatok törvényességi felügyeletének részletes szabályairól szóló 119/2012. (VI.26.) Korm. rendelet 2. § (7) bekezdésében biztosított hatáskörében eljárva a helyi építési szabályzat hiánya miatt ismételten törvényességi felhívással élt.

A Veszprém Megyei Kormányhivatal 2021. november 09. napján érkezett, VE/53/311-2/2021. ügyiratszámú törvényességi felhívása jelen előterjesztés mellékletét képezi.

A Veszprém Megyei Kormányhivatal VE/53/311-2/2021. ügyiratszámú törvényességi felhívásában felhívta a Képviselő-testületet, hogy az Önkormányzat az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában előírt jogalkotási kötelezettségének nem tett eleget, elmulasztotta rendeletben megállapítani az Önkormányzat helyi építési szabályzatát.

A törvénysértés megszüntetéséről intézkedni szükséges 2022. június 30. napjáig és az intézkedésről, egyet nem értés esetén indokolásról írásban- a Nemzeti Jogszabálytár Törvényességi Felügyelet Írásbeli Kapcsolattartás felületén keresztül- tájékoztatni szükséges a Kormányhivatalt.

Kérem, a tisztelt Képviselő-testületet, hogy a napirendet megtárgyalni szíveskedjenek.

***Határozati javaslat:***

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2021. (…) HATÁROZATA**

***Az önkormányzati rendelet megalkotásának elmulasztásával kapcsolatos törvényességi felhívásról***

Balatonhenye Község Önkormányzata Képviselő-testülete a Veszprém Megyei Kormányhivatal VE/53/311-2/2021. számú törvényességi felhívásával egyetért, az abban leírtakat elfogadja, a feltárt jogszabálysértő állapot megszüntetéséről intézkedik oly módon, hogy megalkotja a helyi építési szabályzatot, melyre vonatkozó eljárás jelenleg is folyamatban van.

Felkéri a polgármestert, hogy a döntésről a Veszprém Megyei Kormányhivatalt tájékoztassa.

**Felelős**: Kulin Miklós György, polgármester

**Határidő**: 2010. december 15.